Ανθοχώρι Λακωνίας

Το  Ανθοχώρι είναι οικισμός της τοπικής κοινότητας Ξηροκαμπίου, της δημοτικής ενότητας (τέως δήμου) Φάριδος, του δήμου Σπάρτης, της περιφερειακής ενότητας (τέως νομού) Λακωνίας, στην περιφέρεια Πελοποννήσου, σύμφωνα με το πρόγραμμα Καλλικράτης.https://www.statistics.gr/2011-census-pop-houshttps://www.eetaa.gr/metaboles/oikmet_details.php?id=14589 Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Λακεδαίμονος του νομού Λακωνίας, στο γεωγραφικό διαμέρισμα Πελοποννήσου.ΠΛ 3:133ΠΛΜ 9:178
Μέχρι το 1955 ο οικισμός ονομαζόταν Κατσουλέικα (Κατσουλαίικα).

 Ιστορικά στοιχεία 
Έλαβε την ονομασία «Κατσουλάιικα» από την εκεί εγκατάσταση του καταγόμενου από τον Κότρωνα της Μάνης του οπλαρχηγού της Ελληνικής Επανάστασης Δημητρίου Κατσουλάκου, ο οποίος μετά την Επανάσταση διορίστηκε ανθυπολοχαγός της Βασιλικής Φάλαγγας. Πρώτη μνεία του τοπωνυμίου αυτού γίνεται σε επιστολή του Νικολάου Γιατράκου προς τον Θεόδωρο Κολοκοτρώνη και τον Γεωργάκη Γιατράκο σχετικά μετά την πρώτη εισβολή του Ιμπραήμ στη Λακωνία (17 Σεπτεμβρίου 1825): «Οι ατλίδες (ιππείς) ήλθον πλησιέστερον, άρχισαν και έκαψαν ό,τι οσπίτιον ήτο μεινεμένον, Καράσπαη, Ακόριτζα, Κυδωνιά, Αρκασάδες, Κατζουλαίικα και λοιπά χωρία». Από τότε το τοπωνύμιο είναι συνεχώς σε χρήση. Στην απογραφή της Γαλλικής Αποστολής (1829-1830) στα Κατσουλαίικα κατοικούσαν είκοσι ένα άτομα (έξι οικογένειες). Σε νέα απογραφή (1830) στα Κατσουλαίικα κατοικούν τέσσερις οικογένειες.Δημητρίου Θ. Κατσουλάκου, «Ο αγωνιστής της Επανάστασης Δημήτριος Κατσουλάκος», Λακωνικαί Σπουδαί 21 (2015-2016) 411-412.

Έχει υποστηριχθεί η άποψη ότι στα Κατσουλαίικα βρισκόταν και ο ναός του Διός Μεσσαπέως, τον οποίο μνημονεύει ο Παυσανίας ο Περιηγητής τον 2ο αι. (3. 20. 3.).Ιωάννου Γ. Ταϊφάκου, «Η τοπογραφία της νοτίου κοίλης Λακεδαίμονος κατά την περιήγησιν του Παυσανίου», Αργοναύτης 1 (1975) 57.

 Γεωγραφικά στοιχεία 
Το Ανθοχώρι είναι οικισμός στο δυτικοκεντρικό τμήμα του νομού Λακωνίας. Βρίσκεται στους ανατολικούς πρόποδες του Ταϋγέτου, κοντά στον επαρχιακό δρόμο Ανωγείων-Άρνας και λίγο νοτιότερα του  Ξηροκαμπίου, σε μέσο σταθμικό υψόμετρο 240 μέτρων. Απέχει 17 χλμ. περίπου νότια της Σπάρτης.Εκδόσεις «Ελλάδα»«Διακοπές», σ. 504

 Πληθυσμός 
+Μόνιμος https://www.eetaa.gr/metaboles/apografes/apografi_2011_monimos.pdfhttps://www.eetaa.gr/metaboles/apografes/apografi_2001_monimos.pdfhttps://www.eetaa.gr/metaboles/apografes/apografi_1991_monimos.pdfΈτοςΠληθυσμός199166200148 201139 202120«ΦΕΚ αποτελεσμάτων ΜΟΝΙΜΟΥ πληθυσμού 2021», σελ. 21906 (σελ. 324 του pdf)
+Πραγματικός (de facto) ΈτοςΠληθυσμός196191197161198162199166200154 201139 

 Διοικητικές μεταβολές μέχρι τον «Καλλικράτη» 
Ο οικισμός αναγνωρίστηκε το 1835 ως Κατσουλέικα και προσαρτήθηκε στον δήμο Φάριδος του νομού Λακωνίας. Το 1899 εντάχθηκε στον -τέως- νομό Λακεδαίμονος και το 1909 υπήχθη οριστικά στον νομό Λακωνίας. Το 1955 μετονομάστηκε σε Ανθοχώρι. Το 1965 προσαρτήθηκε στην κοινότητα Ξηροκαμπίου. Με το ΦΕΚ 244Α – 04/12/1997 αποσπάστηκε από την κοινότητα Ξηροκαμπίου και προσαρτήθηκε στον δήμο Φάριδος. Με το ΦΕΚ 87Α – 07/06/2010 αποσπάστηκε από τον δήμο Φάριδος και προσαρτήθηκε στον δήμο Σπαρτιατών.

 Αξιοθέατα 
 Η εκκλησία Μεταμόρφωσης του Σωτήρος, στη νότια έξοδο του οικισμού. Κατασκευάστηκε το 1876, όπως η επιγραφή στο υπέρθυρο της νότιας πόρτας της εκκλησίας αναφέρει.Δημητρίου Θ. Κατσουλάκου, «Ο κώδικας του ναού του Αγίου Γεωργίου Καμινίων Λακωνίας», Η Φάρις 25 (2000) 12. Οι κάτοικοι του οικισμού αλλά και από τους γύρω οικισμούς (Ξηροκάμπι, Λιακαίικα, Λασκαραίικα, Μούσγα, Καμίνια, Παλιοχώρι) αποκαλούν την εκκλησία «Σωτηρίτσα», ονομασία που υποδηλώνει την ύπαρξη προγενέστερης εκκλησίας, μικρότερης της υπάρχουσας.

 Παραπομπές 

 Πηγές 
 Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
 Εγκυκλοπαίδεια Πάπυρος Λαρούς, εκδ. 1963 (ΠΛ)
 Κατσουλάκου Δημητρίου Θ., «Ο κώδικας του ναού του Αγίου Γεωργίου Καμινίων Λακωνίας», Η Φάρις 25 (2000) 3-19.
 Κατσουλάκου Δημητρίου Θ., «Ο αγωνιστής της Επανάστασης Δημήτριος Κατσουλάκος», Λακωνικαί Σπουδαί 21 (2015-2016) 407-440.
 Οργανισμός εκδόσεων «Ελλάδα», χάρτες (εκδ. Βαρελάς)
 Περιοδικό «Διακοπές», εκδ. Δ.Ο.Λ.,  2010
 Ταϊφάκου Ιωάννου Γ., «Η τοπογραφία της νοτίου κοίλης Λακεδαίμονος κατά την περιήγησιν του Παυσανίου», Αργοναύτης 1 (1975) 53-66.  

Κατηγορία:Χωριά της περιφερειακής ενότητας Λακωνίας
Κατηγορία:Δήμος Σπάρτης